
          Bucureşti, 15 septembrie 2026
                           Nr.7c-8/554
PLx 125/2026
AVIZ
asupra proiectului de lege pentru modificarea Ordonanţei Guvernului nr.33/2004 privind înfiinţarea, organizarea şi funcţionarea Agenţiei Române de Salvare a Vieţii Omeneşti pe Mare - ARSVOM
În conformitate cu prevederile art.95 din Regulamentul Camerei Deputaţilor, republicat, Comisia pentru mediu şi echilibru ecologic a fost sesizată spre dezbatere şi avizare cu proiectul de lege pentru modificarea Ordonanţei Guvernului nr.33/2004 privind înfiinţarea, organizarea şi funcţionarea Agenţiei Române de Salvare a Vieţii Omeneşti pe Mare – ARSVOM (PLx 125/2026) din 2 martie 2026 și înregistrata cu nr. 7c-8/92 din 03.03.2026.
Proiectul de lege are ca obiect de reglementare modificarea Ordonanţei Guvernului nr.33/2004, în sensul extinderii surselor de finanţare ale instituţiei publice, prin instituirea posibilităţii obţinerii de venituri proprii din activităţi conexe domeniului maritim, în vederea asigurării cheltuielilor necesare bunei funcţionări şi a diminuării corespunzătoare a veniturilor alocate de la bugetul de stat.
Senatul, în calitate de primă Cameră sesizată, a adoptat propunerea legislativă în ședința din 23.02.2026.
Potrivit prevederilor art.62 din Regulamentul Camerei Deputaţilor, republicat, Comisia pentru mediu şi echilibru ecologic a dezbătut proiectul de lege în şedinţa din data de 15 septembrie 2026.
În urma dezbaterilor, membrii comisiei au hotărât, cu unanimitate de voturi, avizarea FAVORABILA a proiectului de lege pentru modificarea Ordonanţei Guvernului nr.33/2004 privind înfiinţarea, organizarea şi funcţionarea Agenţiei Române de Salvare a Vieţii Omeneşti pe Mare – ARSVOM.

Prin obiectul de reglementare şi conţinutul său, propunerea legislativă face parte din categoria legilor ordinare.
În conformitate cu prevederile art.75 din Constituția României, republicată, și ale art. 92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională. 
Președinte
Adrian Giurgiu

Consilier parlamentar,

Camelia Duica

